PRESSESKABELON

[Til jer der skal til at skrive pressemeddelelse: Herunder finder I en skabelon til pressemeddelelse

Skabelonen er en hjælp til at gøre jeres spejdergruppe endnu mere synlig i jeres lokalmiljø ved at synliggøre arrangementer i jeres gruppe. I dette tilfælde Spejderforældredag, som kobler sig til forårets Spejderdag-kampagne.

Skabelonen er et udkast, som skal redigeres og tilpasses til jeres gruppes arrangement.

**Sådan bruger I presseskabelonen**

Alt med orange skrift er hjælpetekst til dig, der sidder og skriver pressemeddelelse for jeres Spejderforældredag. Sørg for at gennemgå alt i orange, så I får rettet navne, aktiviteter, tidspunkter, sted osv.

Derudover er der i skabelonen indsat citater med blå. De skal selvfølgelig også rettes til, så det passer til den person fra jeres Spejderforældredag, der udtaler sig til citat i jeres version af pressemeddelelsen her. Vælg bare en person fra gruppen til citat og brug den samme hele pressemeddelelsen igennem.

Hvis I laver en særlig aktivitet på dagen, så husk at skrive et par linjer om det.

Der er indsat et forældre-citat i skabelonen herunder. Det er derfor vigtigt I taler med en forælder fra jeres Spejderforældredag, der vil stille op til citat og bliver enige med dem om citatet herunder eller ændrer det, så det passer.

Indsæt evt. også et kort afsnit med et konkret eksempel på en spejder, der lærer deres forældre en færdighed - gerne med navn og billede.

Det er vigtigt at I får beskrevet jeres aktiviteter og arrangement bedst muligt, så man som læser bliver nysgerrig på spejder som fritidsaktivitet og får lyst til at være med.

**Vær opmærksom på deadlines**

Nogle lokalmedier skal have materialet en måned eller mere før avisen udkommer. Undersøg deadlines og udgivelsesdatoer ved jeres eget lokalmedie.

Som regel kan I finde kontakt til redaktionen via Google eller ved at kigge i seneste lokalavis. Giv gerne redaktionen et telefonopkald, umiddelbart før/efter I har sendt pressemeddelelsen, så de ved, den er der.

I kan så vidt muligt lave pressemeddelelsen færdig inden Spejderforældredag,indsætte detaljer når dagen er slut og **sende til lokalmediet på bagkant af jeres arrangement**. Hvis I afholder Spejderforældredag den 17. august, så send pressemeddelelsen afsted samme dag eller mandag den 18. af hensyn til deadlines.

**Husk de gode billeder!**

Det er også vigtigt at sende lokalavisen nogle gode fotos fra jeres Spejderforældredag. Husk fototilladelse.]

**[pressemeddelelse – udsendes lige efter jeres Spejderforældredag]**

**Forældre i mesterlære hos børn: glemte færdigheder genopdages**

[Søndag 17. august (rettes, hvis Spejderforældredag afholdes en anden dato)] gik forældre i mesterlære hos deres børn ved [indsæt spejdergruppens navn]. En ny undersøgelse foretaget af Det Danske Spejderkorps viser at mange forældre i dag ikke har et nært forhold til naturen. Derfor får de heller ikke givet udeoplevelser, fællesskabet og de sjove udfordringer videre til deres børn. Og når børnene ikke lærer det af deres forældre, kan de heldigvis lærer det til spejder. Arrangementet Spejderforældredag, var derfor muligheden for at spejderne nu kan lære de glemte færdigheder til deres forældre.

”Til spejder tror vi på, at børnene er de bedste læremestre. De er vant til at arbejde sammen og tage styringen på aktiviteter selv. Det sætter vi i spil på spejderforældredag, hvor de lærer deres forældre en ny spejderfærdighed.“ siger [indsæt funktion og fornavn + efternavn]

Den nye undersøgelse viser, at 70% af forældre ikke har tændt bål uden lighter, 76% har ikke bygget ly i naturen og 58% farer vild med kort og kompas. Det viser mest af alt, at forældregenerationen i dag ikke har et nært forhold til udeliv og natur.

Spejderforældredag er efterfølgeren til Spejderdag som [indsæt gruppenavn] afholdte tilbage i maj. Spejderdag var et nationalt åbent hus-arrangement, for at vise endnu flere danskere muligheden for at samles om friluftslivet til spejder. [tag denne sætning med, hvis relevant for jeres gruppe: Siden Spejderdag er der startet [indsæt tal] nye spejdere i [indsæt gruppenavn] og det glæder [indsæt funktion og fornavn + efternavn på personen, der udtaler sig til citat i denne pressemeddelelse]]

”Til spejder bliver børn udfordret på den gode måde. De bygger huler og lærer at samarbejde. De farer vild og lærer at finde vej igen. Og så laver de mad over bål og lærer at de godt kan selv. Det er vores klare mål at være et åbent fællesskab med plads til mange timers sjov i det fri.” siger [funktion og fornavn + efternavn]

Spejderdag vender tilbage til næste forår, men det er altid muligt, at kontakte sin nærmeste spejdergruppe og høre mere om spejder. [tag denne sætning med, hvis I har citat med fra forældre, der deltog i jeres Spejderforældredag: En af de forældre, der har prøvet kræfter friluftsfærdighederne på Spejderforældredag er [indsæt fornavn + efternavn på forældre]]

”Spejder er et fantastisk fællesskab og et sted vi være aktive sammen på en anden måde, end vi er normalt. Det har været virkelig dejligt og sjovt at se [mit barn/mine børn] tage læremesterrollen på sig og lære mig en spejderfærdighed i dag. De vokser til spejder, når de får lov at prøve nyt. Det har været så godt at være en del af i dag.”, siger [forælder og fornavn + efternavn]

Om [gruppenavn]

* Læs mere om [spejdergruppens navn] på [gruppens hjemmeside]
* [spejdergruppens navn] er en spejdergruppe med [indsæt antal] medlemmer. Man kan altid starte til spejder uanset alder. Spejderne i gruppen er opdelt efter alder. De allermindste spejdere kan gå til familiespejder sammen med forældre. Læs mere på [gruppens hjemmeside]
* For mere info, kontakt [funktion og navn] på tlf. [telefonnummer] eller [mailadresse]